**LIETUVOS RESPUBLIKOS SVEIKATOS APSAUGOS MINISTRAS –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. KOVO 18 D. SPRENDIMO NR. V-437 „DĖL LABORATORINIŲ TYRIMŲ DĖL COVID-19 LIGOS (KORONAVIRUSO INFEKCIJOS) DIAGNOSTIKOS UŽSAKYMŲ IR ATSAKYMŲ PATEIKIMO Į ELEKTRONINĘ SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĘ SISTEMĄ“ PAKEITIMO**

2020 m. birželio 3 d. Nr. V-1358

Vilnius

P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 18 d. sprendimą Nr. V-437 „Dėl laboratorinių tyrimų dėl COVID-19 ligos (koronaviruso infekcijos) diagnostikos užsakymų ir atsakymų pateikimo į Elektroninę sveikatos paslaugų ir bendradarbiavimo infrastruktūros informacinę sistemą“ ir papildau 3 punktu:

„3. Asmens sveikatos priežiūros įstaigos, kurios teikia mokamas ėminių COVID-19 ligos (koronaviruso infekcijos) nustatymo laboratoriniams tyrimams atlikti paėmimo ir šių tyrimų atlikimo paslaugas, teikiant formą E200 į ESPBI IS lauke „Registracijos kodas“ turi nurodyti, kad tai yra mokamas tyrimas, tyrimui suteikiant kodą, kuris prasidėtų taip: „Mokamas-xxxxx“.“

Sveikatos apsaugos ministras – valstybės lygio

ekstremaliosios situacijos valstybės operacijų vadovas